**Pályázat tanulmányi alelnöki tisztségre**

Az ELTE BGGyK HÖK Ellenőrző Bizottságának elnöke pályázatot ír ki

az ELTE BGGyK HÖK tanulmányi alelnöki tisztségére.

**A tanulmányi alelnök feladata az ELTE BGGyK HÖK Alapszabálya alapján:**

(1) Tanulmányi ügyekben képviseli az Önkormányzatot.

(2) Irányítja és szervezi a kar hallgatóinak az Önkormányzat hatáskörébe tartozó tanulmányi ügyeit.

(3) Felügyeli a tanulmányi szabályzatokban foglaltak betartását.

(4) Tisztsége alapján tagja:

1. a Kari Tanácsnak,
2. a Kari Tanulmányi és Hallgatói Ügyek Bizottságának,
3. a Kreditátviteli Albizottságnak,
4. az Egyetemi Hallgatói Önkormányzat (ELTE HÖK) Küldöttgyűlésének,
5. az ELTE HÖK Tanulmányi Bizottságnak.

(5) Felelős:

1. a Küldöttgyűlés tanulmányi jellegű határozatainak betartásáért;
2. az oktatói munka hallgatói véleményezése kérdőívével kapcsolatos teendőkért;
3. a Kari Tanulmányi és Hallgatói Ügyek Bizottságban és a Kreditátviteli Albizottságban a hallgatói érdekek képviseletéért;
4. a Küldöttgyűlés és az Elnökség határozatainak képviseletéért.

(6) Tájékoztatja és segíti a Kar hallgatóit tanulmányaikkal, illetve jogaikkal kapcsolatos ügyekben.

(7) Figyelemmel kíséri a Hallgatói Követelményrendszer változásait, a szükséges változtatásokat a megfelelő fórumokon kezdeményezi.

(8) Gondoskodik az oktatói munka hallgatói véleményezési rendjének szabályszerű működéséről.

(9) Kapcsolatot tart a PK Tanulmányi Főosztályával, a kari Tanulmányi Referatúrával és az oktatási ügyekért felelős dékánhelyettessel.

(10) Tanulmányi kérdésekben segíti a kari képviselők munkáját.

(11) Folyamatosan követi a tanulmányi és oktatási kérdésekkel kapcsolatos jogszabályi változásokat, és erről tájékoztatja a Tanulmányi Bizottság – szükség esetén az Elnökség – tagjait.

(12) Elnöke a Hallgatói Tanulmányi Bizottságnak.

**A pályázás menete:**

A tanulmányi alelnöki tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázat leadására az Alapszabály értelmében az alakuló küldöttgyűlési ülés meghívójában szereplő időpontot 48 órával megelőzőleg van lehetőség. Az alakuló küldöttgyűlési ülésre várhatóan április elején kerül sor, ennek pontos dátumáról az Ellenőrző Bizottság tájékoztatót fog küldeni. **Ennek megfelelően a határidő, mely szükség szerint meghosszabbítható: 2015. március 31.** A pályázatot elektronikus formában az eb@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Az Önkormányzat tisztségviselőit, így a tanulmányi alelnököt a Küldöttgyűlés, vagy átruházott hatáskör esetén az Elnökség választja az elnök kivételével.

Budapest, 2015. március 18. Zatykó Nóra s.k.

ELTE BGGyK HÖK

Ellenőrző Bizottság

elnök